alibayram/wikipedia-40-langs huggingface dataset:
جنينة الاسماك

جنينة الأسماك او جنينه الجبلايه, موجودة فى الزمالك فى شارع الجبلاية بالقاهرة ، عملها الخديوى اسماعيل فى سنة 1867, و بتعتبر من احسن الجناين اللى اتعملت فى عصر الخديوى فى القاهرة.الجنينه بتديرها اداره جنينة الحيوانات بالجيزة من سنة 1902 وقامت بإصلاح 24 حوض لعرض 33 نوع من الاسماك النيليه فيها قبل ما تتفتح الجنينه للجمهور رسمى فى 21 نوفمبر 1867.

الجنينه اتقفلت فى سنة 1965 لفتره طويله , عشان يتتصلح و تتجدد و اشرف على التصليح جهات علميه و هندسيه تابعه لوزاره الزراعه المصريه, و افتتحت تانى فى سنة 1983. جنينه الاسماك جمالها مش بس فى التصميم الرائع بتاعها بس كمان فى استخدام مواد لبنا التصاميم المبنية من الطين الأسوانلى المخلوط بمادة “الأوسروميل” والرمل الاحمر بالإضافه للطوب المصنوع من خليط من الطين الأسوانلى والمواد الداعمة الصلبه, المواد الطبيعيه دى كلها خلت المنظر العالم للجبلايه و اللى متصمم على هيئه خياشيم السمك كانها حته من الصخر اتنحتت و اتفرغت من جوه بمهاره جامده.

الوصف 
بتتكون الجبلاية من مدخل من فتحتين شبه فتحة خياشيم السمكة ووراها منطقة البهو، وفى جنب الفتحتين فيه زعنفتان جانبيتان وراهم ممرات الدخول والخروج الاربعة. مبنى الجلابية موجود فى الجانب الشرقي للحدائق على شكل دائرة تحيط بفضاء واسع.

اترعى عند تصميم جبلاية جنينة الأسماك ان تكون من الداخل على شكل ممرات او التجاويف داخل شعاب مرجانية اللى بتبقى فى بطن البحر، فلو بصييت لسقف واحد من الممرات حتشوفه وكأنه واحد من بين تجاويف التانيه اللى صنعتها الأمواج، او كأنها فقرات متسلسلة لكائن حى بيعوم فى البحر. التصاميم بتعمل الحان لما بيعدى الهوا فيها و بتعمل صوت شبه لحد كبير حركة المايه وذلك من خلال حركة الهواء المندفع من المداخل الاربعة متنقلا بين الكهوف. مصابيح الإضاءة سواء اللى الموجوده جواه الأحواض اللى بتكشف حركة الأسماك المختلفة او المصابيح المتثبته فى الحيطان بتاعة الجبلاية بغرض الإنارة للزوار و بتعمل ظل ضوئى باللوان مختلط بألوان الأسماك وسحر وغموض التصميم، كل دا يخلى الزائر يحس الهدوء و السكينه خصوصا لما يتابع حركة السمك اللى جواه احواض العرض . بتضم الجبلاية كمان اربع صوب لتفريخ السمك الى جانب مفرخ رئيسى وصوبتين لمعالجة المياه اللازمة لحياة الاف الأسماك اللى تضمها أحواض كبيرة من بينها 24 حوضا لأسماك الزينة من اسماك المياه العذبة. الجنينه فيها مغارات و ممرات بيمشى فيها الزوار و اتحطت فيه صناديق ازاز فيها لحد دلوقتى مجموعات نادره و متنوعه من اسماك النيل و البحر و الزينه ، بتنعكس عليها اشعة الشمس من الفتحات اللى فوق ، وفى الحتت المظلمة من الممرات بتتسلط النور الكهربائى بطريقه فنيه بتخلى المنظر

تصميم الجنينة شبه السمكة ، بتتكون من فتحتين شبه فتحتين الخياشيم و وراهم منطقة البهو ، وعلى جانب الفتحتين فيه زعنفتين خلفهما ممرات الحديقة.جنينة الأسماك فيها 49 حوض سمك ، كمان فيها بانوراما لعرض الاسماك المتحنطه، و ازاى السمك ممكن يتطور و شكله بيساعده على العيشه فى الاماكن اللى فيها و فيه احواض فيها سلاحف مائيه و بحريه.حتلاقى فى واجهة الجنينة حوض كبير فيه اسماك مفترسه زى سمك القرش و سمك الخنزير و غيرها...،الجنينه فيها زرع كتير و اشجار نادره من مدغشقر و تايلاند و استراليا.

جناين حيوانات
تاريخ مصر العلويه
معالم القاهرة
جناين مصريه
التجريبيه

التجريبيه او امبريسيزم (باللاتينى: experientia - بمعنى الخبره; انجليزى: Empiricism) دا توجه فلسفى بيؤمن ان المعرفه بتيجى بشكل رئيسى عن طريق الحواس و الخبره و التجربه, و بينكروا ان الانسان مولود بكميه بسيطه من المعرفه. التجريبيه عكس العقلانيه.

فلاسفه تجريبيين 
 جون لوك (مؤسس المدرسه التجريبيه)
 ديفيد هيوم

فلسفه
حزب العمل الاشتراكى الديموقراطى الروسى

حزب العمل الاشتراكى الديموقراطى الروسى او حزب العمال الاشتراكى الديموقراطى الروسى, كان حزب اشتراكيه ثوريه ائسس سنة 1898 بهدف انه يجمع كل المنظمات الثوريه الموجوده وقتها . بس حصلت مشاكل كبيره فى الحزب و خناق بين قيادته و اتسبب دا فى انقسام الحزب لحزبيين فى سن 1903 حزب البلاشفه (الاكتريه) مع فلاديمير لينين و سموا احزب بعد كدا الحزب الشيوعى السوفييتى و ناس مع يوليوس مارتوف زعيم المناشفه, اللى خسروا و اترمى عدد منهم فى السجون.

تاريخ الاتحاد السوفييتى
ماركسيه-لينينيه

الماركسيه-اللينينيه دا تيار تبع الايديولوجيا الشيوعيه بتعتبر مزيج من افكار كارل ماركس و لينين.
وبالتحديد بتعتبر عن افكار لينين و فهمه للماركسيه. بقت الايديولوجيا الاساسيه للشيوعيه الامميه, جوزيف ستالين كان اول واحد يستخدم المصطلح دا فى كتابه (اسئلة حول الللينينه). بتعتبر الرؤيه و الايديولوجيا لاغلب الاحزاب الشيوعيه دلوقتى, و اللى طبقها الاتحاد السوفييتى. الماركسيه-لينينيه بتقول ان ممكن الشيوعيه تتعمل عن طريق برنامج تصنيعى و اجتماعى كبير حيساعد على تطور الدوله و الشيوعيه و بنظام انتخابات و قياده حزبيه ماشى على نظام الديموقراطيه مركزيه.

مصطلحات سياسيه
شيوعيه

ca:Comunisme#Marxisme-Leninisme
المانيفيستو الشيوعى

البيان الشيوعى او المانيفيستو الشيوعى, بيان الحزب الشيوعى, كتاب الفه كارل ماركس و فريدريك انجلز. اتطبع اول نسخه منه فى 21 فبراير 1848, بيعتبر من اشهر الكتب السياسيه و من اهم الكتب للشيوعيه. الكتاب بيشرح معنى الشيوعيه و افكرها و اختلافها عن الاشتراكيه و الصراع الطبقى التاريخى و دلوقتى و المستقبل, و مشاكل الراسماليه.

شوف كمان 
 يا عمال العالم اتحدو !
 شيوعيه
 ماركسيه

اشتراكيه
شيوعيه
ماركسيه
كتب
متحف ام كلثوم

متحف ام كلثوم مساحته 250 متر2, و هوا واحد من المبانى فى قصر المانسترلى. اتفتح رسمى يوم 28 ديسمبر 2001.

محتويات المتحف 
 ڤاترينه بتحتوى على النظاره المشهوره لام كلثوم و هيا مطعمه بالماس حر, و ڤاترينه تانيه بيها البروش اللى كان على فساتينها فى اغلب اغانيها, و هوا على شكل هلال و متطعم بالالماس الحر
 دولاب زجاج للملابس فيه تمن فساتين فى حاله جيده و لابحه طويله لتوضيح ترتيب كل فستان .غنت بيه فى الافلام و الحفلات و الفستان السابع فى العرض متطعم باكمله باللؤلؤ الحر
 پانوراما الصور لاهم اللقطات لام كلثوم وقت تصويرها لاشهر افلامها فى السينماالمصريه, و البطل بجنبها فى الصور و اشهر الافلام دنانير , سلامه, وداد, فاطمه, عايده
 ڤاترينه فيها اهم الاوسمه و النياشين اللى حصلت عليها ام كلثوم فى حياتها:
 قلادة النيل من الرئيس جمال عبد الناصر
 وسام الارز الوطنى من لبنان من الطبقه الاولى
 وسام الاستحقاق السورى
 وسام الكفاءه الفكريه من المغرب
 وسام الامتياز الپاكستانى
 وسام نقابه الموسيقيين اللبنانيين
 وسام نوط الجمهوريه التونسيه
 وسام وقلاده الاستحقاق من مصر
 ميداليه اسبوع تسليح القوات المسلحه المصريه سنه 1955
 مفتاح مدينه طنطا
 جهاز جرامافون كبير و فوق مكبر صوت, اهدته شركه هيزماستر ڤويسلام كلثوم , و الشركه سجلت 15 اسطوانه من الاسطوانات النادره لاهم اغانى ام كلثوم و موجوده فى المتحف 12 اسطوانه من الاسطوانات
 ڤاترينه فيها حقائب ايد واحذيه لام كلثوم مصنوعه من جلد التمساح او الجلد الطبيعى, و كمان مجموعه صور تذكاريه على الحائط
 قاعه بيها دواليب عرض كثيره, و ابرز ما فيها ميكروفون مهدى ليها من الاذاعه المصريه كانت تغنىام كلثوم اغانيه افى الراديو
 كمان اكتر من ڤاترينه بيها اغانى مكتوبه بخط اليد لمؤلفيها منها مثلا: ليلى و نهارى لعبد الفتاح مصطفى و انت عمرى لاحمد شفيق كامل, و دى ليلتى جورج جرداق, والحب كده محمود بيرم التونسى و احمد رامى
 مكتبه بتحتوى على 100 مجلد من الجرانيل المصريه اللى نشرت عنها و المجلات من سنه 1924 الى سنة 2000. موجود كمان عدد كبير من رسايل الماجستير لكثير من الدارسين فى قسم الغناء فى اكاديميه الفنون و معهد الموسيقى العربيه.
 قاعه عرض سينما: بيعرض فى القاعه فيلم تسجيلى لام كلثوم من انتاج صندوق التنميه الثقافيه بيتضمن مقتطفات من قصة حياتها بالاضافه لاجزاء من افلامها السته و حفلاتها فى مصر و الوطن العربى و بيختتم بجنازه ام كلثوم و مده الفيلم 26 دقيقه. و هو مترجم باللغتين الانجليزيه و الفرنسيه

لينكات برانيه

مصادر 

متاحف مصر
محمد الرميحي

محمد الرميحي ده استاذ فى جامعة الكويت و هو كمان دلوقتى رئيس تحرير جورنال اوان اللى تصدر فى الكويت يوميا و هو كمان مؤلف عدد كبير من الكتب الكثيرة عن الخليج والكويت وايضا هو رئيس تحرير المجلة المشهورة العربى الى بتصدر فى الكويت من زمان كان اول اثنين رؤساء تحرير ليها مصريين الدكتور احمد زكى والاستاذ احمد بهاء الدين هو كان التالت

ناس
عصر العقلانيه

عصر العقلانيه (Age of Reason) مصطلح بيعبر للقرن السبعتاشر فى الفلسفه الاوروبيه و بيعتبر جزء من عصر التنوير. فى الفلسفه الغربيه ابتدى عصر العقلانيه فى القرن السبعتاشر مع اعمال رينيه ديكارت و جاليليو جاليلى قبلها و غيرهم كل دول شاركوا انهم يعملوا نظم موحده للنظريه المعرفه و ال ميتافيزيتا و المنطق و الاخلاق و التيارات السياسيه. ايمانويل كانط قسم الفلاسفه اللى سبقوه فى عصر التنوير لمدرستين اساسيتيين العقلانيين و التجريبيين , الصراع بين المدرستيين دول عباره عن فروق بتبالغ فى التبسيط , مع انهم متفقين فى اهميه العقل فى اساس اى المعرفه.

القرن السبعتاشر
التنوير
اقصى اليسار

'اقصى اليسار او اليسار المتطرف مصطلح سياسى بيتقال على تيارات و احزاب سياسيه و اللى عندهم ايديولوجيا بتتصنف فى السياسه كاقصى اليسار زى الشيوعيه بمدارسها و انصار الاناركيه و الماركسيه و الاشتراكيه الثوريه. . بس التيارات اقصى اليسار , عكس بقيه تيار اليساريه, بتبقى متطرفه فى افكرها و مستعجليين للتغير جامد و غالبا بيشجعوا فكره الثوره او الانقلاب لتطبيق اللى شايفينه صح على الواقع.

اقصى اليمين و اقصى اليسار 

بعد ما اتحكم اقصى اليمين فى سياسه الدول او الحكام, ظهرت كرد فعل على الافكار دى تيارات اقصى اليسار و تيارات يساريه اللى بتدعى لحرية التعبير والرأى و ان كل الناس متساويين بعكس الاحزاب اليمينيه بتنادى بفرض سيطره و تمكين جهة او شخص او فكره معينه على نظام الحكم والمجتمع. الثوره الفرنسيه بكل احداثها بتعتبر من ردود الفعل على زهق الناس و تعبهم من افكار اقصى اليمين اللى بتتسلط على افكارهم وحياتهم.

جامعات و شخصيات بتتصنف على اقصى اليسار 

 الشيوعيه بمدارسها و مذاهبها
 الماركسيه و التيارات اللى طلعها منها
 انواع من الاشتراكيه
 اناركيه
 الجاكوبين
 روبسبير
 جان بول مارات
 جيفارا

مصطلحات سياسيه
سياسه
فلسفه سياسيه
شيوعيه
ادب دنماركى

الادب الدنماركى بتعتبر اول مراحله الفتره مابين القرنين تلاتاشر و ستاشر اللى فيها ظهرت مجموعات الاساطير و الكتابات و المسرحيات الدينيه . و بيعتبر الشعرا اندريس اريبو Anders Arreboو توماس كينجو Thomas Kingo ابرز كتاب عصر النهضه ، و بيعتبر لودفيج هولبرج Ludvig Holberg ابو الادب الدنماركى.

فى القرن التسعتاشر كان من ابرز الكتاب فى الدنمارك الناقد و الكاتب المسرحى " لودڤيج هايبرج " و ادم اولنشليجر Adam Oehlenschläger، و الكاتب و المربى نيكولاى فريدريك سفرين جرونتفيج Nikolaj Frederik Severin Grundtvig ، و الكاتب الفلسفى و الدينى سورن كيرجارد Søren Kierkegaard ، و بيعتبر هانز كريستيان اندرسن Hans Christian Andersen اعظم و اشهر ادبا الدنمارك. و من ادبا اواخر القرن تسعتاشر و بداية القرن العشرين چيورج براندس Georg Brandes و الروائيين دراخما ، و ياكوبسان ، و يوهانس يورجنسن.

فى القرن العشرين اشتهر الكتاب المسرحيين كييل ابيل (1901-1960) و كاى مونك ( 1898-1944) و الروائيين اندرسن نيكسو ( 1869-1954) و يوهانس ينسين (1873-1950) و

الادب الدنماركى المعاصر متنوع لكن بيهتم بالذات بالمشاكل الاجتماعيه و الاقتصاديه.

 
ادب
الدنمارك
بلاشفه

البلاشڤه  او البلشڤيك ( большеви́к;  Bolshevik, معناها الاكتريه) كانو فى الاساس اعضاء فى حزب العمل الاشتراكى الديموقراطى الروسى بس انفصلو فى سنة 1903, بعد اختلافات داخليه بين اعضاء الحزب اللى عاوزين التغير السلمى و بين اللى عاوزين تغير ثورى, اكتريه اعضاء الحزب كانو عاوزين تغير ثورى و كانو البلاشڤه (اكتريه) و اللى كان بيدور عن حل سلمى كانو اقليه مناشڤه , مشى اغلب الحزب مع لينين و اللى كان زعيم للحزب البلشفى.

البلاشڤه مع البلاشڤه عملو بالثوره البلشڤيه على الحكومه المؤقته و اللى مسكت بزمام الحكم بعد الثوره الروسيه, جوزيف ستالين فى سنة 1952 اعلن ان مفيش مناشڤه (اقليه فى الحزب العمل الاشتراكى الديموقراطى) عشان يبقى فيه بلاشڤه من اصله, احنا شيوعيين و غير الاسم الحزب و بقى الحزب الشيوعى السوفييتى و بقى الاسم دا بيتسمى على الشيوعيين اللى كانو فى وقت, او شاركوا فى الثوره البلشڤيه و الحرب الاهليه الروسيه.

تاريخ الاتحاد السوفييتى
شيوعيه
مينشيفيك

مينشيڤيك او  مناشڤه ( меньшевик, ;  Menshevik) معناها ”اقليه“, كانوا فى الاصل اعضاء فى حزب العمل الاشتراكى الديموقراطى الروسى بس الحزب انشق فى سنة 1903 ما بين جهه بتئييد الحل الثورى و وقفوا مع لينين اللى هما البلاشڤه و دول كانوا اكثريه ضد افكار المناشڤه (الاقليه) اللى بيئيدوا الحل السلمى و وقفوا مع يوليوس مارتوڤ.

تاريخ الاتحاد السوفييتى
سليم الاول

السلطان سليم الاول ( Selim I Yavuz، الشجاع) (اتولد: يوم 10 اكتوبر 1465 – مات: يوم 22 سبتمبر،1520) كان سلطان الامبراطوريه العثمانيه بين 1512 - 1520، فى عهده احتل العثمانيين بلاد الشام و الحجاز و مصر و ضموها لامبرطوريتهم. و كان اول سلطان عثمانى إدا نفسه لقب الخليفه .

وصل سليم الاول لعرش السلطنه سنة 1512 بعد صراعات مع اخوه و مع ابوه بايزيد التانى و اللى نجح فيها انه يقضى على كل المنافسين المحتلمين ليه على العرش و ماخلاش غير ابنه و ولى عهده سليمان. بعد ما ثبت رجليه فى الحكم اتجه سليم الاول ناحية الشرق تجاه الامبراطوريه الصفويه الجديده بزعامة اسماعيل الاول اللى كان بيشكل تهديد عسكرى و سياسى و عقائدى شيعى على العثمانيين بمذهبهم السنى.

حملاته فى الاناضول و العراق 
ابتدا سليم الاول حملاته بالقضاء على ثورة القيزيلباش فى الاناضول (قبايل توركمانيه مذهبها شيعى و مواليه للصفويين) و شن بعديها حمله ضخمه على اسماعيل الاول و هزمه فيها هزيمه كبيره اتعرفت باسم معركة تشالديران على الضفه الشرقيه بتاعة نهر الفرات يوم 23 اغسطس سنة 1514.بعد ما خلص سليم من تهديد الصفويين دور وشه ناحية الاكراد و القبايل التوركمانيه فى منطقة الاناضول و اخضعهم هما كمان للامبراطوريه العثمانيه.

بداية الصراع مع المماليك 
استمر سليم الاول فى توسعاته لحد ما هجم على امارة ذو القدر فى منطقة البيستان (فى جنوب توركيا دلوقتى)، امارة ذو القدر كان قريبه من الدوله المملوكيه و كا بيعتبرها سلاطين المماليك محميه تابعه ليهم و من هنا ابتدا الصراع الفعلى ما بين العثمانيين و المماليك سلاطين مصر و الشام.

غزو مصر و الشام 
اتقدم سليم ا\ل بجيشه فى سوريه و قابل المماليك و هزمهم يوم 24 اغسطس 1516 فى موقعة مرج دابق (شمال حلب) و استمر فى هجومه لحد اما وصل القاهره و حارب اخر سلاطين المماليك طومان باى و هزمه فى 22 يناير 1517 فى موقعة الريدانيه (جنب العباسيه، القاهره). و بكدا قدر سليم الاول يضم سوريا و فلسطين و مصر للحكم العثمانى.

مصادر 
 "Selim I." Encyclopædia Britannica. Deluxe Edition. Chicago: Encyclopædia Britannica, 2008

شوف 
 سلاطين الدولة العثمانية
 ليستة خلفاء المسلمين

مواليد 1465
وفيات 1520
عثمانيه
عثمانيين
كوبرى ستانلى

كوبرى ستانلى  Stanley  ، هو كوبرى اتبنا لتحسين سيولة المرور علا كورنيش اسكندريه فى منطقة ستانلى فى شرق اسكندريه ، طوله 276 متر و عرضه 30 متر. بيعدى الكوبرى المبنى علا طراز و الوان قصر المنتزه فوق البحر اودام پلاچ ستانلى.

شوف 
كبارى مصر

اسكندريه
ستانلى
كوبرى الفردان

كوبري الفردان كوبرى معدنى متحرك للسكه الحديد بيعدى فوق قناة السويس شمال الاسماعيليه ب11كم فى مصر، طوله 340 متر و طوله الكلى 4 كم وعرضه من جوه 10.2 متر. موجود فى النص خط للسكة الحديد ، و على الجنبين سكه مسفلته بعرض 3 متر لتعدية الاوتوموبيلات و الكاميون.

شوف 
كبارى مصر

وصلات برانيه 
 موقع هياكل
يقع كوبرى الفردان عند علامة الكيلومتر 65 بترقيم قناة السويس

فردان
بات فى بطن سبع



المثل 
بات فى بطن سبع و لا تبات فى بطن بنى ادم

نوع المثل 
تحذير من غدر الانسان

معنى المثل 
يعنى كون آمن من السبع و ماتأمنش للانسان. و هو مبالغه فى وصف الانسان بالغدر.

قصه المثل 
مش معروف

امثال مضاده 

امثال شعبيه
امثال شعبيه حرف ب
بات كلب و اصبح سبع



المثل 
بات كلب و اصبح سبع

نوع المثل 

تفضيل الشغل عن الحوجه للناس.

معنى المثل 
يعنى اتحمل ذل الشغل فتبقى محترم بين الناس بعدم حوجتك ليهم. بيتضرب فى تفضيل ذل الشغل عن ذل الحوجه و السؤال

قصه المثل 
مش معروف

امثال مضاده 

امثال شعبيه
امثال شعبيه حرف ب
بات مغلوب



المثل 
بات مغلوب و لا تبات غالب

نوع المثل 

البعد عن المشاكل و النزاعات.

معنى المثل 
يعنى اتجنب النزاعات و فضل انك تكون مغلوب عن الدخول فى مشاكل ، كتواضع و كبت للنفس.

قصه المثل 
مش معروف

امثال مضاده 

امثال شعبيه
امثال شعبيه حرف ب
البحر مايتعكرش من ترعه



المثل 
البحر مايتعكرش من ترعه

نوع المثل 

تهوين من تطاول شخص وضيع.

معنى المثل 
البحر معناه هنا النهر العظيم. معنى اتعكر يعنى بقى عكر و برضه زعلان و غضبان. و المعنى ان الشخص العظيم اكبر من انه يزعل من كلام شخص وضيع منحط زى ما النهر ما بيتأثرش بترعه عكره.

قصه المثل 
مش معروف

امثال شعبيه
امثال شعبيه حرف ب
البحر يعوز الزياده



المثل 
البحر يحب الزياده

نوع المثل 

البحر يحب الزياده وهي كناية عن الطمع وأخذ أكتر من اللازم

معني المثل 
يعنى كل كتير محتاج القليل و من غير القليل الحاجه ماتبقاش كتيره.

قصه المثل 
مش معروف

امثال مشابهه 
 البحر يوفى من قيراط
 ده يوديك البحر ترجع عطشان بتتقال علي حد أدارجي والادارجي شخص مفتح.

امثال شعبيه
امثال شعبيه حرف ب
البحر يوفى من قيراط



المثل 
البحر يوفى من قيراط

نوع المثل 

عدم التهوين بحاجه صغيره نافعه.

معني المثل 
البحر هنا هو النيل. وفاءالنيل ما بيتمش الا لما يوصل لحد معين فى المقياس و ما بيوصلهوش غير بالقيراط الاخير.

قصه المثل 
مش معروف

امثال مشابهه 
 البحر يعوز الزياده

امثال شعبيه
امثال شعبيه حرف ب
بخمسه بصل



المثل 
بخمسه بصل بصل بخمسه

نوع المثل 
حاجتين بيوصلو لنفس النتيجه.

معنى المثل 
الخمسه كانت زمان فلوس نحاس فى مصر. المعنى هنا ان ده زى ده بيوصلو لنفس النتيجه ، فالمعنى واحد لو قلنا " بخمسه بصل " او " بصل بخمسه " .

قصه المثل 
مش معروف

امثال شعبيه
امثال شعبيه حرف ب
بدال ماتغشه



المثل 
بدال ماتغشه قول له فى وشه

معني المثل 
يعنى واجه الشخص بالحقيقه و لو كانت مره و مؤلمه ليه لإن اخفائها عنه غش ممكن يسبب ضرر ، فسكوتك ممكن يخليه يتمادى فيضر او يتضر.

قصه المثل 
مش معروف

امثال مشابهه 
 قول له فى وشه ولا تغشه

امثال شعبيه
امثال شعبيه حرف ب
قول له فى وشه ولا تغشه



المثل 
قول له فى وشه ولا تغشه

معني المثل 
يعنى واجه الشخص بالحقيقه و لو كانت مره و مؤلمه ليه لان اخفائها عنه غش ممكن يسبب ضرر ، فسكوتك ممكن يخليه يتمادى فيضر او يتضر.

قصه المثل 
مش معروف

امثال مشابهه 
 بدال ماتغشه قول له فى وشه

امثال شعبيه
امثال شعبيه حرف ق
بدال اللحمه و البتنجان



المثل 
بدال اللحمه و البتنجان هات لك قميص ياعريان.

نوع المثل 
الاهتمام بالأهم و المظهر الخارجى ، و سؤ التدبير.

معني المثل 
يعنى الناس بيشوفو منك اللى ظاهر منك مش المستخبى فإهتم باللى بيشوفوه الناس. بيتضرب فى اللى بيدبر شئونه بطريقه وحشه
 إختار اللى يعجبك وإلبس اللى الناس عايزاه

قصه المثل 
مش معروف

امثال مشابهه 
 بدال لحمتك و قلقاسك هات لك شد على راسك
 أقرع ونزهي والنزهي يعني نزاهه وشياكه

امثال شعبيه
امثال شعبيه حرف ب
بدال لحمتك و قلقاسك



المثل 
بدال لحمتك و قلقاسك هات لك شد على راسك.

نوع المثل 
الاهتمام بالأهم و سؤ التدبير.

معني المثل 
الشد هو الحاجه اللى بتتشد ع الراس يعنى تتلف زى العمامه. يعنى الناس بيشوفو منك اللى ظاهر منك مش المستخبى فإهتم باللى بيشوفوه الناس. بيتضرب فى اللى بيدبر شئونه بطريقه وحشه.

قصه المثل 
مش معروف

امثال مشابهه 
 بدال اللحمه و البتنجان هات لك قميص ياعريان

امثال شعبيه
امثال شعبيه حرف ب
بدال ماتقعد و تتجسطن



المثل 
بدال ماتقعد و تتجسطن اكلم و اتوسطن.

نوع المثل 
المشاركه

معنى المثل 
تتجسطن يعنى قاعد مجعوص و ساند ضهرك فى برود و تكبر . يعنى بدل ماانت قاعد و ما بتتكلمش زى الابكم من برودك و تكبرك احسن اتوسط فى قعدتك و اتكلم و قول رأيك فيظهر فضلك و علمك بدل قعدتك اللى ع الفاضى اللى بتبين جهلك.

قصه المثل 
مش معروف

امثال مشابهه 
 نام وارتاح يأتيك النجاح وده بيقوله كل طالب فاشل وكسلان يذاكر دروسه و يرد ويقول خذ الصفر ولا تبالى فان الصفر من شيم الرجال والشيم هى الصفات

امثال شعبيه
امثال شعبيه حرف ب
الكليه الاكليريكيه

الكليه الاكليريكيه او الكلية الاكليريكية اللاهوتية القبطية الارثوذكسية Coptic Orthodox Theological College هو معهد دينى فى القاهره فى مصر لتخريج قساوسه وكهنه للمسيحيين الاقباط الأرتودوكس . اتأسست الكليه الاكليريكيه سنه 1892 و كان اول مدير ليها هو يوسف بك منقريوس و بعده اتعين مكانه الاستاذ حبيب جرجس و بعده القمص ابراهيم عطيه. الكليه ليها فروع فى اسكندريه و مدن مصريه تانيه و ليها فروع فى بلاد بره مصر.

الكلية الإكليركية 

تم إحياء المدرسة اللاهوتية لمدرسة الإسكندرية المسيحية (الكلية الإكليركية) سنة 1893 م. واليوم عندها مبانٍ جامعية فى الإسكندرية، والقاهرة، ونيوجيرسي، ولوس أنجلوس، يدرس بيها المُرَشَّحون لنوال سِرّ الكهنوت، والرجال والستات المؤهلون الكتير من العلوم المسيحية كاللاهوت والتاريخ واللغة القبطية والفن القبطى.. و الترنيم والأيقنة (صنع الأيقونات) والموسيقى وصنع الأنسجة.

حبيب جرجس 
جمع حبيب جرجس الأموال من مصادر كثيرة منها أنه أقنع عجوزا من جيرانه اسمها خرستا جرجس فأوقفت 6 أفدنه للاكليريكيه و 3 أفدنه للجمعية الخيرية, كما قام بشراء اشترى نحو 365 فدانا بالمنيا للاكليريكيه وقام كمان بشراء البيوت المحيطة بيها لحد بقت المساحة 5399 مترا مربعا، وهكذا استطاع البابا كيرلس الخامس أن يبنى ويفتح الاكليريكيه يوم 29 \11\1893 م (وهو فى نفس السنه اللى رجع من منفاه فى دير البراموس) وتقدم حبيب جرجس وطلب أن يكون طالبا فى الكلية فوافق البابا,  و دخل حبيب جرجس فى أول دفعه.
وقد قام الأقباط إنشاءالمدارس القبطية والكليه الاكليريكيه قبل ما تنشأ الحكومة المدارس العامة أو تنشئ أول جامعة أهليه مصرية بخمسه عشر عاما لان أول جامعة أهليه مصرية أنشات سنة 1908 م.

فروع الكلية الإكليريكية 
أمتد نشاط الكلية الإكليريكية فى عهد قداسة البابا شنودة التالت ب أنه بقت ليها فروع فى : فى داخل مصر.. الإسكندرية، طنطا، أسيوط(دير المحرق)، شبين الكوم، المنيا، البلينا، الدير المحرق.

في خارج مصر.. سيدنى باوستراليا، جيرسى سيتى، لوس أنجيلوس بأمريكا, ستيفينج بريطانيا

شوف كمان 
 الحضاره القبطيه

مصادر 

الكنيسه المصريه
الاكليريكيه

الكليه الاكليريكيه لتخريج قساوسه وكهنه المسيحيين الأقباط الأرثودكس. اتأسست الاكليريكية سنة 1892 وكان أول مدير ليها يوسف بك منقريوس و قد عُيّن بعده الأستاذ حبيب جرجس أستاذاً ومديراً ليها و جه بعده القمص ابراهيم عطية.

العلوم اللى تدرس فى الاكليريكية 
اللاهوت
التاريخ
اللغه القبطيه
 الفن القبطى
 الأيقنة (صنع الأيقونات)
الموسيقى والالحان القبطيه
 صنع الأنسجة

فروع داخل مصر 
 اسكندرية
 القاهرة
 طنطا
 شبين الكوم
 المنيا
 البلينا
 الدير المحرق
 شبر الخيمة

فروع خارج مصر 
 سيدنى باوستراليا
 جيرسى سيتى
 لوس أنجيلوس بأمريكا
 ستيفينج بريطانيا

مسيحيه
مقر بابا اسكندريه للمصريين الاورتودوكس

المقر البابوى هو مقر الكرسى البطريركى او الباباوى لالكنيسه القبطيه الارثوذكسيه يستقر فيه البطريرك القبطى
 المقر الأصلى للكرسى المرقسى هو مدينة اسكندرية
 اتنقل مقر الكرسى للالكنيسه المعلقه بمصر القديمة فى عهد البابا خريستوذولوس 66 (1040 - 1077) من القرن الحداشر اللى تقع مع المتحف القبطى فى حصن بابليون فى شارع مار جرجس بمصر القديمة.
 اتنقل المقر لكنيسة القديس مرقوريوس أبى سيفين، بشارع عمرو بمصر القديمة.
 اتنقل المقر لكنيسة السيدة العذراء بحارة زويلة من القرن الاربعتاعشر (بشارع بورسعيد) .
 اتنقل الكرسى لكنيسة السيدة العذراء حارة الروم - قسم الدرب الاحمر. من سنة 1660 لغاية سنة 1800.
 اتنقلت البطرياركيه للكنيسه المرقسيه بمنطقه فم الخليج - بالقاهره.
 وفى سنة 1799 اتنقل للأزبكية بالكنيسة المرقسية بكلوت بك لغاية سنة 1964.
 وفي 1964 وفي عهد البابا كيرلس السادس اتبنت الكاتدرائيه الحاليه كاتدرائية القديس مرقس القبطية الأرثوذكسية والموجوده بمنطقه ديرالانبا رويس بالعباسيه اللى فيهادلوقتى المقر البابوى.

الكنيسه المصريه
معركة اكتيوم

معركة اكتيوم البحريه (يونانى: Ναυμαχία του Ακτίου), بتعتبر اخر معارك حروب الجمهوريه الرومانيه و المعركة اللى حددت مصير اوكتاڤيوس و ماركوس انطونيوس و كليوباترا السبعه. المعركة حصلت يوم 2 سبتمبر سنة 31 ق.م فى البحر المتوسط جانب مدينه اكتيوم اللى فى اليونان. المعركة كانت المعركة اللى بتحدد المسيطر على الامبراطوريه الرومانيه و مصر و ممتلكتها. المعركة خلصت بهزيمة ماركوس انطونيوس و كليوباترا و انتحارهم و بضم مصر للامبراطوريه الرومانيه .

القوات 

 قوات اوكتاڤيوس: 250 سفينه حربيه رومانيه و 16000 عسكرى و 300 رماه.
 قوات ماركوس انطونيوس و كليوباترا(المتحالفه): 230 سفينه حربيه رومانيه و 60 سفينه حربيه مصرية و حوالى 40 سفينه نقل 200 رماه و 20000 عسكرى.

نتايج الحرب 

 فوز اكتاڤيوس
 انتحار ماركوس انطونيوس و كليوباترا
 ضم مصر و بقية البلاد اللى بتسيطر عليها للجمهوريه الرومانيه
 الغاء الجمهوريه الرومانيه رسمى و اعلان اكتاڤيوس امبراطور باسم اغسطس

حروب
معارك عسكريه
الجمهوريه الرومانيه

الجمهوريه الرومانيهالقديمه من (509 ق.م لحد 27 ق.م)، ظهرت بعد سقوط المملكة الرومانيه فى سنة 509 ق.م. الجمهوريه الرومانيه بتعتبر تانى محاولة , بعد الجمهوريه الاتينيه, و الاطول فيهم, فى تئاسيس الجمهوريه. بتعتبر مرحلة مهمه من مراحل التاريخ الرومانى. محدش متفق بالظبط امته الجمهوريه وقعت ناس بيقولوا انها وقعت لما يوليوس قيصر وصل للحكم ناس بيقولوا لما اوكتافيوس بعد كدا بقى الامبراطور اغسطس , كسب فى معركة اكتيوم ضد ماركوس انطونيوس و كليوباترا. بارغم من وقوع الجمهوريه المواطنيين الرومان كانو شايفيين ان الجمهوريه منتهاتش بس تتطورت بس و بقى بيحكمها امبراطور.

تاريخ ايطاليا
روما القديمه
بروليتاريا

الپروليتاريا (Proletariat), مشتقه من الكلمة اللاتينى ( proletarius) اللى معناها: مواطن الطبقه الاقل, هوا مصطلح ظهر لاول مرة فى البيان الشيوعى اللى كتبه كارل ماركس و فريدريك انجلز, طبقة الپروليتاريا حسب رأى كارل ماركس هيا الطبقه اللى هتسيطر على وسائل الانتاج من الطبقة البورجوازيه و هتظهر بعد تحول اقتصاد العالم من اقتصاد تنافسى راسمالى لاقتصاد احتكارى, و بيقصد كارل ماركس بطبقة الپروليتاريا انها بتحتوي الاشخاص اللى ما بيملكوش او يتحكمو بوسائل الانتاج و بيعيشوا من بيعهم لمجهودهم العضلى او الفكرى, كارل ماركس شاف ان الطبقه دى هيا اللى هتحرر المجتمع و تبنى دوله اشتراكيه و تتطور و تبقى شيوعيه عالميه.

شوف كمان 
 يا عمال العالم اتحدو !

اشتراكيه
مصطلحات
مصطلحات سياسيه
ماركسيه
شيوعيه
كومونة باريس

كومونة باريس () بتعتبر اول ثوره عماليه اشتراكيه - شيوعيه فى التاريخ الحديث، حصلت فى باريس و حكمت فرنسا لمدة شهريين بس من 18 مارس 1871 لحد 28 مايو 1871 و غيروا لون علم فرنسا للون الاحمر بس ( رمز الثوره و الاشتراكيه) و عملت اصلاحات عماليه و اجتماعيه و خلوا العمال بتوع المصانع الجيش بتاعهم عشان يحموا ثورتهم. الثوره خلصت و وقعت حكومتهم بعد مدبحه كبيره حصلت ما بين الثوار و الحكومه القديمه. الثوره دى شجعت ثورات تانيه اشتراكيه و شيوعيه فى العالم, لحد دلوقتى الشيوعيين بيحتفلوا بذكرى الثوره دى.

ثورات
شيوعيه
سيبيريا

سيبريا ( Сибирь, ) هى الجزء الشرقى و الشمال الشرقى من روسيا, بتعتبر اكبر صحرا جليديه فى العالم, بتبتدى من جبال الأورال لحد المحيط الاطلنطى. بتمثل 77% من مساحة روسيا (13.1 مليون كيلومتر مربع), سيبريا فضلت قرون كتيرا منطقه معزوله و مجهوله و كان بيتنفى فيها و بيتسجن فيها السياسيين المعارضين للحكم , اشهر اللى اتنفوا فى سيبريا هما ڤلاديمير لينين و ليون تروتسكى (لفتره) و يوسيف ستالين و غيرهم, بس سيبريا بقت مش معزوله لما عملوا سكة حديد بتربط موسكو مع سيبريا فى عهد نيكولاى التانى و اكتشفوا موارد طبيعيه هناك و انتشرت المدن الصناعيه و زاد عدد السكان فيها.

 
روسيا
ايرلاندا الشماليه

ايرلاندا الشماليه دوله من دول المملكه المتحده

جغرافيا 
ايرلاندا الشماليه بتغطى (14,139 كم²) من المنطقة الشماليه الشرقيه من جزيرة ايرلاندا

سكان 
عدد سكان ايرلاندا الشماليه حوالى 1810900 (حسب احصائيات 2011) . دول بيشكلو حوالى 30% من سكان جزيرة ايرلاندا كلها وحوالى 3% من سكان المملكة المتحدة.

سياسه 
ايرلاندا الشماليه بتكون المملكه المتحده مع انجلترا و اسكتلندا و ويلز . أيرلندا الشمالية انفصلت عن جمهورية أيرلندا سنة 1921. عاصمتها بلفاست

لينكات برانيه

مصادر 

 
المملكه المتحده
بلد متحوطه

بلد متحوّطه او بلد محبوسه بتتقال على الدوَل اللى مابيبقاش عندها اى ساحل على اى محيط او بحر. مثال على كده, زى النمسا. البحر بردو بيبقى متحوّط لو ماهواش بيطُل على محيط. مثال على كده, بحر قزوين.

 

جغرافيا
بيرفيز مشرف

الچينيرالپيرڤيز مُشرّف (اوردو: پرویز مشرف |Pervez Musharraf|) (اتولد فى 11 اغسطس 1943), هو سياسى و عسكرى پاكستانى, و كان الريّس العاشر بتاع پاكستان (2001-2008) و ريّس اركان الجيش الپاكستانى (1998-2007).

مسك الحكم فى 12 اكتوبر 1999, بعد انقلاب عسكرى مش عنيف, و طرد حكومة ريّس الوزرا نواز شريف. الحكومه اللى مسيطر عليها الجيش صرّحت بـ نيّتها فى انها تبنى من جديد النظام السياسى, الاقتصادى و الانتخابى. فى 12 مايو, 2000, 12 عضو فى المحكمه العليا أجمعو على الإعتراف بـ الانقلاب بتاع اكتوبر 1999 و ضمنو لمشرف سُلطات تنفيذيه و تشريعيه لمدة 3 سنين من تاريخ الانقلاب تأييد لحكمه.

فى 18 اغسطس 2008, پيرڤيز مشرف استقال من منصب الريّس تحت إتّهام و ضغط من حكومة الإئتلاف. حكم من بعديه فى 6 سبتمبر 2008 اصف على زردارى ارمل بينظير بوتو .

ملاحظات 

مواليد 1943
رؤساء باكستان
سياسيين باكستانيين
عسكريين باكستانيين
قاده وصلوا السلطه عن طريق انقلاب
افلاس

الإفلاس هو لما يعلن فرد او شركة او بلد انها مش قادره تدفع الديون اللى عليها و مش معاها فلوس عشان تدفع وده بيحصل لما يكون عليه ديون ميزانيته مش حتقدر علي سدادها , وقتها الشركة بتقوم بتصفيه و بيع كل ممتلاكتها و حسابتها فى البنوك عشان تسدد اكبر كميه ممكنه من ديونها, لو فضل باقى تبقى عدت من الافلاس بس فى حاله لو مافيش فايض, بتخرج الشركة من السوق.

اقتصاد
مصطلحات اقتصاديه
بنك مركزى

البنك المركزى هى المؤسسه المسؤوله عن مراقبه و توجيه البنوك فى الدوله ( او مجموعة دول). البنك المركزى هدفه انه يحافظ على استقرار النقدى و سيوله الفلوس فى البلد و السيطره على البطاله و التضخم الاقتصادى. شغله البنك المركزى واحدا فى العالم بس ممكن يبقى عنده مهمات زياده عن بنوك مركزيه تانيه فى دول تانيه بس المهمات الاساسيه للبنك المركزى هيا : تنفيذ سياسيه النقديه للدوله و اصدار الفلوس اللى بتتصرف فى البلد, و مراقبة البنوك و تنظيم عمليات القروض و الائتمان و ادارة احتياطى للدهب و العملات الاجنبيه. البنك المركزى بيجمع بنوك الحكوميه و الخاصه فى البلد و بيدى ليهم اوامر و يحدد ليهم سعر الادنى لسعر الفايده و بيئثر جامد على الاستمثار فى البلد.

شوف كمان اذا بدك 

 البنك المركزى المصرى

اقتصاد
احتكار

احتكار اقتصادى (بالانجليزى : monopoly), الاحتكار الاقتصادى بيبقى عباره عن شركة واحدا او شخص واحد بيسيطر على السوق , و هو الوحيد اللى يقدر يقدم خدمه او مونتج ( فى مجال معين او فى كل المجالات) للمستهلك , او انه بيئثر و مسيطر على السوق و التجار التانيين بتعليه السعر , عشان هو اللى بيفرض و مسيطر على الاسعار. المحتكر دايما بيفرض سعر معين على المستهلك و المنافسيين , لو فيه من اصله, عشان يكسب اكتر و يوقع المنافسين له. فيه انواع من الاحكتار الاقتصادى , الاول ان تكون فيه كام شركة هى اللى بتسيطر على السوق و بتئثر فيه و مقاسميين السوق مع بعض الاحتكار دا بيتسمى (oligopoly). النوع التانى ان بتكون فيه شركتين و منتاجيين بس بيسيطروا على السوق و دا اسمه احتكار ثنائى (Duopoly)و بيعتبر نوع من انواع ال(oligopoly). الاحتكار المطلق و التدخل و التئثير الجامد للمنتجات الاساسيه للمستهلك زى ( الاكل و مواد البنا) ممنوع و الدوله المفروض بتمنعه و بتعمل قانون منع الاحتكار للسلع الاساسيه و المهمه للمستهلك و الدوله و بتعاقب المحتكرين.

احتكار فى القطاع الخاص 

الاحتكار فى القطاع الخاص لما بتكون شركة مسيطره على السوق بتحدد سعر البيع لمنتج على مزاجها مع انها فى نفس الوقت ممكن تبيعه بسعر تانى و تكسب برضه

احتكار فى القطاع العام 
الاحتكار فى القطاع العام بيحصل اما الحكومه هى اللى بتسيطر على السوق و مفيش حد بينتج او بيحدد الاسعار غيرها, احتكار القطاع العام ممكن يبقى حسب قوانين او ايديولوجيا سياسيه للحكومه. فيه حكومات بتحتكر منتاجات معينه زى الغاز الطبيعى و البترول عشان تحافظ على ثروه البلد.

اسباب الاحتكار 

 رغبة الافراد او الشركات السيطره على السوق و عدم وجود منافسين
 مكاسب اضافيه
 ان مفيش قوانين او قوانين بتتنفذ لمنع المحتكريين
 دعم من الحكومه او وجود فساد سياسى

اقتصاد
مصطلحات اقتصاديه
تأميم

التأميم ان تقوم الدوله بتأميم المصانع و الممتلكات الخاصه للافراد او المصانع, سياسيه التأميم بتعتبر من سياسيات ال اشتراكيه و الشيوعيه او ان الدوله تأمم و ترد ممتلكات اصحابها اخدوها منغير حق و بسبب وجود فساد سياسى فى البلد. غالبا الثورات هى اللى بتعمل عمليه تأميم زى الثوره البلشفيه و تأميم جمال عبد الناصر لقناة السويس و ممتلاكات الاشخاص و الاجانب.

مصطلحات سياسيه
مصطلحات اقتصاديه

it:Espropriazione per pubblica utilità
احتكار ثنائى

الإحتكار الثنائى (Duopoly), هو انواع الاحتكار, و نوع من انواع احتكار ال(oligopoly). نظام الاحتكار الثنائى (Duopoly) بيبقى فيه شركتيين بيتحكم بالسوق و بتسيطر على المستهلك, اشهر الشركات اللى بيتطبق عليها الاحتكار ثنائى شركة كوكا كولا و بيبسى كولا.

مصطلحات اقتصاديه
دولة بوليسيه

الدوله البوليسيه مصطلح بيعبر عن دوله بتمارس فيها الحكومه القمع و بتمنع اى معارضه و بتسجنهم وبتمنع حرية التعبير. الدوله البوليسيه بتتحكم فى الحياه السياسيه و الاقتصاديه و الاجتماعيه بتاعه الشعب, بيبقى للبوليس صلاحيات كتيره و كبيره عشان تسيطر على المعارضين لسياسه الحكومه و بتعمل كدا ب قانون الطوارئ اللى بيسمح بالكلام دا بره الدستور. الدوله البوليسيه غالبا بتبقى نظام شمولى و مش بيسمح بوجود معارضه حقيقيه.

سياسه
مصطلحات سياسيه
ايرلاندا

ايرلاندا هيا جزيره فى المحيط الاطلنطى.

جغرافيا 
ايرلاندا بتعتبر تالت اكبر جزيره فى اوروبا مساحتها 81,638.1 كم مربع,

دول 
جزيرة ايرلاندا متقسمه دلوقتى لحتتين: جمهورية ايرلاندا و ايرلاندا الشماليه.

مدن 
اكبر مدن ايرلاندا هما دوبلين و بلفاست و كورك.

لينكات برانيه

مصادر 

جزر
البنك المركزى المصرى

البنك المركزى المصرى هو ال بنك مركزى بتاع مصر, اتئسس بقرار جمهورى سنة 1961 ككيان مستقل مش بيتبع لحد , و بيمثل البنك الرسمى للحكومه فى مصر, و مسئول على:

 اصدار الفلوس اللى بتستخدم فى البلد ( الجنيه المصرى)
 اداره احتياطى الدوله من الدهب و العملات الاجنبيه
 الرقابه على البنوك اللى فى مصر
 اداره ديون الحكومه
 عمل قوانين السياسه النقديه

مصادر 

بنوك مصريه
اشتراكيه عربيه

الاشتراكيه العربيه هى ايديولوجيا سياسيه مبنيه على افكار العروبه و الاشتراكيه. الاشتراكيه العربيه كانت نفوذها جامد جدا و وصلت للحكم بعد ثورات فى منطقه الشرق الاوسط , كانت من اولهم ثورة 23 يوليه اللى جمال عبد الناصر و الضباط الاحرار عملوها.الاشتراكيه العربيه انتشرت جامد من سنة 1950 لحد 1960, واتبنتها احزاب عربيه زى حزب البعث العراقى و الاتحاد الاشتراكى فى مصر. الاشتراكيه العربيه بتعتبر فشلت بعد الهزيمة فى حرب 67 و زعيمها جمال عبد الناصر قلت شعبيته جامد , اللى كانوا شايفينه وبيصوروه على انه الزعيم القومى الاوحد. بالرغم ان نفوذ الاشتراكيه العربيه قل جامد بس لسه بتستخدم فى سوريا و العراق , ايام صدام حسين لتبرير الحكم الشمولى الديكتاتورى.

الايديولوجيا 

انصار الاشتراكيه العربيه بيعتبروها خطوه طبيعيه عشان الوحدة العربيه و العروبه و الحريات, و كون النظام الاقتصادى الاشتراكى بيحدد الملكيه و التنميه الصناعيه و ان الاشتراكيه العربيه هى اللى حتحل مشاكل الاستعمار و القضاء على الاقطاع و الطائفيه الدينيه.الاشتراكيه العربيه ساعات بتتوصف انها فى النص ما بين الراسماليه و الاقتصاد الشيوعى, مع ان الحكومات اللى كانت بتحكم كانت بنتفذ سياسه اقتصاديه بتعتمد على الاقتصاد شمولى.

من اشهر اللى مؤمنين بالاشتراكيه العربيه 

 جمال عبد الناصر
 صدام حسين
 حافظ الاسد
 بشار الاسد
 معمر القذافى

اشتراكيه
شراكسه

الشراكسه هم سكان شمال القوقاز من الشابسوغ، الأديغة، الأباظيون والأبخاز والشيشان. ساكنين فى الارض بين البحر الاسود فى الغرب و بحر قزوين فى الشرق, و فى الشمال من نهر القلمونة لهضبة ارمينيا فى الجنوب.

اسامى 
الشراكسه بيتسمو كمان چركس او شركس او چراكسه.

لغه 
الشركس شعب بينتمى حسب لغته للمجموعه القوقازيه الشماليه.

تاريخ 

الشركس بيعتبرو أقدم الشعوب المعروف انها سكنت القوقاز الشمالى و كانو اصلاً مسيحيين لكن فى القرن السبعتاشر شويه اعتنقو الاسلام.

جمهوريات الشراكسة 
 جمهورية الأديغة Adygea
 كراتشاي- تشركسياKarachay-Cherkessia
 كباردينو- بلقاريا Kabardino-Balkaria
 جمهورية أبخازياAbkhazia

مجموعات اثنية صغيرة تعيش فى تركيا و جيورجيا و الأردن و سوريا و قليلة فى مصر و العراق و ليبيا و تونس

مصادر 

مجموعه عرقيه
شعوب
اغنى 14 رجل اعمال مصرى لسنة 2010

اغنى 14 بزنيسمان مصرى لسنة 2010

 عيلة ساويرس : انسى ونجيب وسميح وناصف
 أوراسكوم للاتصالات
 أوراسكوم للفنادق
 أوراسكوم للعقارات
 شفيق جبر
 رئيس مجموعة أرتوك جروب المصريه للاستثمار والتنميه و توكيلات اسكودا .
 احمد عز
 العز لصناعة حديد التسليح
 مصانع عز للدرفله
 شركة العز لصناعة الصلب المسطح
 شركة عز الدخيله للصلب (الاسكندرية)
 هشام طلعت مصطفى
 شركة الاسكندريه للانشاءات
 مجموعة شركات طلعت مصطفى ( الرحاب / مدينتى / الربوه )
 فايز ساروفيم
 شركة فايز ساروفيم و شرايكه ( Fayez Sarofim & Co)
 محمد ابو العينين
 سيراميكا كليوباترا
 احمد المغربى
 شركة أكور للفنادق, فنادق سوفيتل و نوفوتل و ميركور و ايتاب و أيبيس و أكور و بولمان و اكسبريس.
 احمد بهجت
 رئيس مجموعة شركات بهجت.
 منتجات جولدى المنزليه ( تليفزيونات و غسالات و ثلاجات)، مدينة ملاهى دريم لاند، مساكن دريم لاند فى 6 اكتوبر، قناة دريم الفضائية
 معتز الألفى
 رئيس شركة أمريكانا المنتجات, معلبات أمريكانا، لحوم و دواجن أمريكانا المجمدة، صلصة أمريكانا، بيتزا هت، دجاج كنتاكى، دجاج تيكا، هارديز، تى جى أى فرايديز، صب واى، باسكين روبينز، جراند كافيه، فيش ماركيت.
 محمد فريد خميس
 عضو مجلس شورى ورئيس شركة النساجون الشرقيون.
 سجاد و بتروكيماويات.
 محمد لطفى منصور
 مجموعة شركات منصو للتوزيع و توكيلات مثل : كاتر بيللر معدات ثقيلة وعربياتركوب أوبل و شيفروليه و أولدزموبيل و ايسوزو ، سجائر مارلبورو و ميريت و ال ام، سوبر ماركت مترو، معدات كاتربيلار، مطاعم ماكدونالدز، عربياتنقل شيفروليه و ايسوزو، اطارات ميشلان، كمبيوتر ايسر، كمبيوتر اتش بى، اجهزة سيمينز الاليكترونية، ألبان لبنيتا، ، مياة معدنية حياة، تونة معلبة ماركة صن شاين، كمبيوتر أى بى ام.
 رشيد محمد رشيد
 وزير التجارة والصناعة لسابق , شركة ( فاين فودز و شركة يونيليفر مشرق , صابون أومو، مرقة دجاج كنور، شاى ليبتون، شاى بوندز، صابون و مستحضرات تجميل ريكسونا، صابون و مستحضرات تجميل صن سيلك، صابون و مستحضرات تجميل دوف، مرقة دجاج منتجات فاين فودز، صابون و مستحضرات تجميل آكس. عصير بودرة دريم و كريم شانتيه و هو كان مدير كبير جدا فى يوني ليفر و له حصة فى فرعها فى مصر .
 شفيق بغدادى
 رئيس شركة فريش فودز ,منتجات فريش فودز الغذائية.
 جلال الزربة
 رئيس اتحاد الصناعات المصرية
 رئيس شركة النيل للملابس, قمصان فان هاوزن و پيير كاردان.
 فرج عامر
 صاحب شركة مجموعة فرج الله جروب
 محمود العربى
 مجموعة العربي توكيلات و مصانع
 صفوان ثابت
 شركة جهينه
 رؤوف غبور
 مجموعة غبور
 حسام ابو الفتوح
 توكيلات

مصريين
ليستات
الجامعه المصريه اليابانيه للعلوم والتكنولوجيا

الجامعة المصرية اليابانية للعلوم والتكنولوجيا (Egypt-Japan University of Science and Technology (E-JUST), エジプト日本科学技術大学), جامعه حكومية مصرية بشراكة يابانيه فى مدينة برج العرب الجديدة فى اسكندرية.

الكليات 
فى الاول كليتين:

1. كلية هندسة

هندسة الكترونيات وإتصالات

هندسة ميكاترونيات وروبوتات

مصادر الطاقة وهندسة بيئية

هندسة وعلوم كمبيوتر

هندسة صناعية وهندسة تصنيع

هندسة وعلوم المواد

هندسة كيمياوية والبتروكيماوية

2. كلية تجارة ودراسات انسانية

وتضم كليتي:كلية إدارة اعمال دولية وإدارة نظم- إدارة اعمال دولية

- إدارة نظمكلية دراسات انسانية'''

- حوار الحضارات

- دراسات مصرية ويابانية

مراكز التميز 

 مركز بحوث النانو تكنولوجي
 مركز بحوث وإدارة الطاقة
 مركز بحوث الصناعات الالكترونية والميكاترونيات
 مركز التعليم المستمر وتنمية البيئة

شوف 
 جامعة برج العرب التكنولوجيه

مصريه يابانيه
مصريه يابانيه
ديموقراطيه مركزيه

الديموقراطيه مركزيه دا مصطلح بيدل على نظام انتخابى و قياده حزبيه بتستخدمه الاحزاب الشيوعيه اللى بتبقها عندها ايديولوچيا الماركسيه-لينينيه. الحزب البلشفى اتجمع من يوم 26 يولو و لحد 3 اغسطس من سنة 1917 (قبل الثوره البلشفيه) و قرروا واعلنوا النظام اللى الحزب و اللى بيئثر فى سياسيه الدوله. و ممكن تتلخص للشروط دى:

 ان يكون فيه مركز واحد بيقود الحزب الشيوعى جوا البلد و باره
 ان يتم انتخاب كل اعضاء هيئه الحزب من الاواخر لحد الهيئه القياديه و زعيم الحزب
 ان كل عضو ليه الحق انه يترشح او يرشح غيره و يحق برضه للهيئات الاعلى انها تقول مرشحينها
 ان يكون عدد المراشحيين اكتر من العدد المطلوب
 كل هيئه حزبيه بتاخد قرارتها بالتصويت و الاغلبيه تمشى كلامها على الاقليه
 الهيئات الحزبيه تقدم تقارير بنشاطها او المنظمات اللى تبعها ليها
 الانضباط و تنفيذ مهمات و المشى بسياسه الحزب
 العمل الجماعى من خلال مسؤليه الفرد ب ميكونش العمل الفردى دا مخالف لسياسه الحزب
 وحدة الاداره و سمع كلام و تنفيذ الاقليه لاوامر و افكار الاكثريه عشان ميحصلش مشاكل جوا الحزب

ديموقراطيه
شيوعيه
مصطلحات سياسيه
فضيله توفيق

فضيله توفيق (4 ابريل1929 - 23 مارس 2023) وشهرتها (أبلة فضيله) ، مذيعه مصرية وهى اخت الممثلة محسنه توفيق

فضيله توفيق درست القانون واشتغلت محاميه لمدة سنتين و بعدها تركت العمل وذهبت لالاذاعه المصريه و قابلت بابا شارو اللى ساعدها فى الاول ، فبقت اشهر مذيعة للاطفال بعدما قدمت برنامجها الاذاعى المشهور (غنوه و حدوته) اللى كانت بتحكى فيه حواديت للاطفال .

مصادر

لينكات برانيه 
 

مذيعات مصريات
اعلاميات مصريات
جيزاويه
خليج الخنازير

خليج الخنازير ( Bahía de Cochinos) هو واحد من الخلجان على ساحل كوبا الجنوبى. اتشهر الخليج جامد بعد ما حصلت ازمه خليج الخنازير اللى كانت محاوله فاشله لقلب نظام الحكم فى كوبا بقياده كوبيين منفيين ضد فيدل كاسترو و كانت منظمه من المخابرات الامريكانيه CIA.

كوبا
خلجان

hr:Invazija u Zaljevu svinja
عبدالله غيث

عبدالله غيث ( الشرقيه ، 28 يناير 1930 - القاهره ، 4 مارس 1993 ) ممثل مصرى عمل بالسينما والمسرح والتليفزيون وهو اخو الفنان حمدى غيث.
من اشهر افلامه ادهم الشرقاوى.
ومن اشهر مسلسلاته المال والبنون --- ذئاب الجبل

جوايز 

فى ذئاب الجبل

 جايزة أحسن ممثل من التليفزيون سنة 1963 ، وسنة 1978.
 جايزة عن دوره فى فيلم "ثمن الحرية" سنة 1964.
 شهادة تقدير من الرئيس محمد أنور السادات سنة 1976.
 فى سنة 1983 حصل علي درع دولة الإمارات العربية المتحدة.
 جايزة عن دوره فى مسرحية "الوزير العاشق".
من اشهر مسلسلاته ايضاً الهارب

فيلموجرافيا 
1) الثعلب [مسلسل] (1993)
 
2) المال والبنون (ج1) [مسلسل] (1993)

3) ذئاب الجبل [مسلسل] (1992)

4) ديك البرابر (1992)

5) أحزان نوح [مسلسل] (1991)

6) عصر القوة (1991)
 
7) كنوز لا تضيع [مسلسل] (1990)

8) نجع العجايب [فيلم قصير] (1988)
 
9) ملف سامية شعراوي (1988)

10) عابر سبيل [مسلسل] (1986)

11) رسول الانسانية [مسلسل] (1985)
 
12) أفغانستان لماذا ؟ (1985)
 
13) دوامة الحياة [مسلسل] (1985)
 
14) زهرة و المجهول [مسلسل] (1984)
 
15) الجزار الشاعر [مسلسل] (1983)
 
16) وتوالت الاحداث عاصفة [مسلسل] (1982)
 
17) أسد الصحراء (عمر المختار) (1980)
 
18) ابناء فى العاصفه [مسلسل] (1980)

19) محمد رسول الله ج(1) [مسلسل] (1980)

20) طيور بلا أجنحة [مسلسل] (1979)
 
21) قلب بلا دموع [مسلسل] (1979)

22) عنترة [مسلسل] (1978)

23) الوليد والعذراء (1977)
 
24) الرسالة (1976)

25) رجل اسمه عباس (1976)

26) الشيماء (1972)

27) حكاية من بلدنا (1969)
 
28) ثمن الحرية (1967)
 
29) السمان و الخريف (1967)
 
30) الحرام (1965)

31) أدهم الشرقاوي (1964)

32) لا وقت للحب (1963)

33) رابعة العدوية (1963)

34) عاشت للحب (1959)
 
35) القضاء فى الاسلام ج2 [مسلسل] (1900)
 
36) موسى بن نصير [مسلسل] (1900)
 
37) النور [ب] [تمثيلية] (1900)
 
38) القضاء فى الاسلام ج1 [مسلسل] (1900)
 
39) عنترة [ج] [مسرحية] (1900)
 
40) السلام [مسرحية] (1900)
 
41) رحلة الليل [مسلسل إذاعي] (1900)
 
42) مصرع كليوباترا [مسرحية] (1900)
 
43) مكبث [مسرحية] (1900)

44) بوابة الحلواني [مسلسل]

45) نور الاسلام [مسلسل]

شوف 
عبدالله غيث 

مواليد 1930
وفيات 1993
ممثلين مصريين
مسرحيين مصريين
شراقوه
ناس من منيا القمح
اسماعيل الحبروك

اسماعيل الحبروك (5 يناير 1925 - 16 مارس 1961).اتولد فى ابو حمص بمحافظة البحيره كان شاعر غنائى و صحفى وناقد وكاتب واديب, اتخرج من كليه الحقوق جامعه اسكندريه سنة 1948, مسك رئاسه تحرير مجلات و جرايد كتير زى مجله الجيل و جرنال الشعب و الجمهوريه. كتب فى مواضيع كتيره و متنوعه زى الفقه و الشعر و كلمات الاغانى و اغانى وطنيه و قصص قصيره.

هو شاعر غنائي وصحافي وناقد وكاتب وأديب مصري، من مواليد أبو حمص بمحافظة البحيرة سنة 1925، ابتدا العمل كصحافي وقت دراسته الجامعية، إلي أن اخد ليسانس الحقوق من جامعة الإسكندرية سنة 1948، و امتد عمله بمجلة روز اليوسف إلي ما بعد دراسته، بعدين تدرج فى العمل داخل الكتير من المؤسسات الصحافية عمل بمجلة (الجيل الجديد) و(الأهرام)، بعدين تولى رئاسة تحرير جريدة (الشعب) و كمان رئاسة تحرير جريدة (الجمهورية). برع فى اكتر من مجال منها: الفقه، الزجل، الشعر، وتأليف الأغـاني. ومن أغانيه الوطنية اللى نالت شهرة كبيرة (إحنا الشعب، يا جمال يا حبيب الملايين، يا أغلى اسم فى الوجود)، وكتب أغاني (بتسأل ليه عليا، أسمر يا أسمراني، أول مرة تحب يا قلبي، تخونوه). كمان كتب المئات من المقالات السياسية والاجتماعية والقصص القصيرة ومنها ما ترجم ومنها ما أصدر فى كتب، ومن أبرز تلك القصص: (بقايا عذراء – ست بلا مقابل) ومنها كمان ما تحول ل أفلام سينمائية مميزة مثل (هاربة فى الليل) و(الخيانة الزوجية) و(المكافح الصغير). ونتيجة لجهوده البارزة فقد اخد وسام النجمة المغربي وعلي جايزة الدولة عن أحسن أغنية هادفة وأحسن مقال.

قصص قصيرة 
 بقايا عذراء
 ست بلا مقابل
 هاربة فى الليل
 الخيانة الزوجية
 المكافح الصغير

اشهر اغانيه 
 اول مرة تحب يا قلبى لعبد الحليم حافظ
 تخونوه لعبد الحليم حافظ
 مشغول لعبد الحليم حافظ
 اسمر يا اسمرانى ,لعبد الحليم حافظ
 كل شئ راح و انقضا لنجاة الصغيره
 اما غريبه لنجاة الصغيره
 امانه يا بكره لشريفة فاضل
 اوعا تكون بتحب يا قلبى لمحرم فؤاد
 ماتقولشى كنا وكان لنازك
 إحنا الشعب ( اغنيه وطنيه)
 ياجمال يا حبيب الملايين ( اغنيه وطنيه)
 يا اغلى اسم فى الوجود يا مصر ( اغنيه وطنيه)
 يا مسافر بورسعيد ( اغنيه وطنيه)

جوايز 
اسماعيل الحبروك اخد جوايز كتير منهم:

 وسام النجمة المغربي
 جايزة القصه فى اذاعة لندن سنة1949
 جايزةالدوله عن احسن اغنيه هادفه واحسن مقال صاحفى

مواليد 1925
وفيات 1961
ادبا مصريين
كتاب مصريين
خريجين جامعه الاسكندريه
بحراويه
ناس من ابو حمص
احنا الشعب

احنا الشعب
  <div style="padding-right:2px;background:#ffffff;font-size:120%">
 كلمات 
احنا الشعب اخترناك من قلب الشعب
 
يا فاتح باب الحريه يا ريس يا كبير القلب
 
يا حلاوه الشعب وهو بيهتف باسم حبيبه
 
مبروك ع الشعب خلاص السعد هيبقى نصيبه
 
واحتا اخترناك وهنمشى وراك

يا فاتح باب الحريه يا ريس يا كبير القلب

احنا الشعب

احناحياتك وابتساماتك وانت حياتنا

احنا بنفرح وانت بتفرح من فرحتنا

كل ما نكبر قلبك يكبر بمحبتنا
 
واحنا اخترناك وهنمشى وراك

يا فاتح باب الحريه يا ريس يا كبير القلب

احنا الشعب اخترناك من قلب الشعب

يا اللى بتسهر لاجل ما تظهر شمس هنانا

احنا جنودك ادنا ف ايدك مصر امانه
 
بكره وطنا هيصبح جنه وانت معانا
 
واحنا اخترناك وهنمشى وراك

يا فاتح باب الحريه يا ريس يا كبير القلب

ياللى واعدنا بايام عيدنا هل هلالك
 
بكره يا بكره مشتاق نظره لسحر جمالك

بكره بطلنا بجهد عملنا يحيى امالك

واحنا اخترناك وهنمشى وراك
 
يا فاتح باب الحريه يا ريس يا كبير القلب

احنا الشعب اخترناك من قلب الشعب

يا حلاوه الشعب وهو بيهتف باسم حبيبه

مبروك ع الشعب خلاص السعد هيبقى نصيبه
 
واحنا اخترناك وهنمشى وراك

يا فاتح باب الحريه يا ريس يا كبير القلب
 
احنا الشعب احنا الشعب

اخترناك من قلب الشعب

احنا الشعب احنا الشعب احنا الشعب

شوف كمان 
 ليستة اغانى عبد الحليم حافظ

اغانى وطنيه مصريه
اناشيد وطنيه
اغانى باللغه المصريه
اغانى عبد الحليم حافظ
احلف بسماها وبترابها

احلف بسماها وبترابها

كلماتها 
 
 
أحلف بسماها وبترابها

أحلف بدروبها وأبوابها

أحلف بالقمح وبالمصنع

أحلف بالمدنى والمدفع

بأولادى بأيامى الجاية

ماتغيب الشمس العربية

طول ما أنا عايش فوق الدنيا

شوف كمان 
 ليستة اغانى عبد الحليم حافظ

اغانى وطنيه مصريه
اغانى باللغه المصريه
اغانى عبد الحليم حافظ
حكاية شعب

حكاية شعب
  <div style="padding-right:2px;background:#ffffff;font-size:120%">

كلمات 
كورس :قلنا هنبنى و آدى احنا بنينا السد العالى

يا استعمار بنيناه بايدينا السد العالى

من اموالنا بايد عمالنا هى الكلمه و آدى احنا بانينا

عبد الحليم : اخوانى.. تسمحو لى بكلمه؟

كورس : هيه

عبد الحليم : الحكايه مش حكاية السد

حكاية الكفاح اللى ورا السد .. حكايتنا احنا

حكاية شعب للزحف المقدس قام و ثار

شعب زاحف خطوته تولع شرار

شعب كافح و انكتب له الانتصار .. تسمعو الحكاية؟

كورس : بس قولها من البدايه

عبد الحليم : هى حكاية حرب و تار بينا و بين الاستعمار

فاكرين لما الشعب اتغرب جوه فى بلده؟

كورس : آه فاكرين

عبد الحليم : و المحتل الغادر ينعم فيها لوحده؟

كورس : مش ناسيين

عبد الحليم: و المشانق للى رايح و اللى جاى

ودم أحرارنا اللى راحو فى دنشواى

كورس : آه فاكرين

عبد الحليم : من هنا كانت البدايه.. و ابتدا الشعب الحكايه

كان كفاحنا بنار جراحنا يكتبه دم الضحايا

كورس : و انتصرنا انتصرنا انتصرنا

عبد الحليم : انتصرنا يوم ما هب الجيش و ثار

يوم ما أشعلناها ثورة نور ونار

يوم ما أخرجنا الفساد.. يوم ما حررنا البلاد

يوم ما حققنا الجلاء

كورس : انتصرنا انتصرنا انتصرنا

عبد الحليم : رجعت الارض الحبيبه الطيبه لايدين صحابها

التقينا العز فيها و الكنوز تايهه فى ترابها

قلنا نلحق نبنى مستقبلها و نرجع شبابها

كورس : نعمل ايه؟

عبد الحليم : كان طبيعى نبص للنيل اللى أرواحنا فى ايديه

ميته فى البحر ضايعه و الصحارى فى شوق اليه

قلنا نبنى سد عالى سد عالى سد عالى

بص الاستعمار صعب حالنا عليه .. ليه نرجع مجدنا ونعيده ليه؟

كورس : يعمل ايه؟

عبد الحليم : راح علا البنك اللى بيساعد ويدى

قاله حاسب .... قالنا مالكمش عندى

كورس : قلنا ايه؟

عبد الحليم : كانت الصرخه القويه من الميدان فى اسكندريه

صرخة اطلقها جمال.. احنا أممنا القنال

كورس : احنا أممنا القنال.. احنا أممنا القنال

عبد الحليم: ضربه كانت من معلم

كورس : خلا الاستعمار يسلم

عبد الحليم : و الحصار الاقتصادى

كورس : برضه ماذلش بلادى

عبد الحليم : جاب سلاحه و طياراته غواصاته و دباباته.. و اعتدا علشان نسلم

كورس: هو مين؟ لأ ده بعده.. هو اللى اتلقا وعده

عبد الحليم : كنا نار أكلت جيوشهم .... نار تقول هل من مزيد

انتصرنا و لسه عارهم .... ذكرا فى تراب بورسعيد

و العروبه فى كل دار وقفت معانا

والشعوب الحره جت ع اللى عادانا

كورس : و انتصرنا انتصرنا انتصرنا

عبد الحليم : آدى حكاية الشعب .. شعب للزحف المقدس قام وثار

شعب زاحف خطوته تولع شرار .. شعب حقق له جمال الانتصار

و انتصرنا انتصرنا انتصرنا

شوف كمان 
 ليستة اغانى عبد الحليم حافظ

اغانى وطنيه مصريه
اغانى باللغه المصريه
اغانى عبد الحليم حافظ
يا اغلى اسم فى الوجود يا مصر

يا اغلى اسم فى الوجود يا مصر

 كلمات 

يا اغلى اسم فى الوجود

يا مصر

يا اسم مخلوق للخلود

يا مصر

نعيش لمصر

ونموت لمصر

مصر مصر

تحيا مصر

تفوت عليكى المحن

ويمر بيكى الزمان

وانتى اغلى وطن

وانتى اعلى مكان

ومهما كان انتى مصر

وكل خطوة بنصر

ومهما كان انتى مصر

وكل خطوة بنصر

نعيش لمصر

ونموت لمصر

مصر مصر

تحيا مصر

كلك شهامه وكرامة

يا راية فوق كل راية

انتى لحبيبك سلامة

وانتى لعدوك نهاية

ومهما كان انتى مصر

وكل خطوه بنصر

نعيش لمصر

ونموت لمصر

مصر مصر

تحيا مصر

انت بلادى الجميله

حصن السلام والامان

وانتى الحضاره الاصيلة

قبل التاريخ والزمان

ومهما كان انتى مصر

وكل خطوه بنصر

ومهما كان انتى مصر

وكل خطوة بنصر

نعيش لمصر

ونموت لمصر

مصر مصر

تحيا مصر

اغانى وطنيه مصريه
اغانى باللغه المصريه
ياجمال يا حبيب الملايين

ياجمال يا حبيب الملايين
  <div style="padding-right:2px;background:#ffffff;font-size:120%">

كلمات 
يا جمال يا حبيب الملايين .. يا جمال .. يا حبيب الملايين

ماشيين ف طريقك مش ناسيين .. يا جمال

يا حبيب الملايين

ماشيين ف طريقك مش ناسيين .. يا جمال

يا حبيب الملايين

للنور طالعين .. للخير رايحين

وياك يا حبيب الملايين

احنا الملايين .. احنا الملايين

صحيت الشرق بحاله .. وديانه ويا جباله

قام بشعوبه و ابطاله

مع بطل الامه العربيه

احنا الملايين .. احنا الملايين

للنور و الخير و الحريه

احنا الملايين .. احنا الملايين

مع بطل الامه العربيه

احنا الملايين ..احنا الملايين

يا جمال يا حبيب الملايين .. الملايين

للنور طالعين .. للخير رايحين

وياك يا حبيب الملايين

احنا الملايين .. احنا الملايين

انتا اللى كسرت قيودنا .. و كسرت عدو بلادنا

طلعنا الفجر بايدنا

فجر القوميه العربيه

احنا الملايين .. احنا الملايين

و بقينا شعوب حره قويه

احنا الملايين .. احنا الملايين

فجر القوميه العربيه

احنا الملايين .. احنا الملايين

و بقينا شعوب حره قويه

احنا الملايين .. احنا الملايين

يا جمال يا حبيب الملايين .. الملايين

ماشيين ف طريقك مش ناسيين .. يا جمال

يا حبيب الملايين

يا جمال يا حبيب الملايين .. يا جمال

يا حبيب الملايين

ماشيين فى طريقك مش ناسيين .. يا جمال

يا حبيب الملايين

للنور طالعين .. للخير رايحين

وياك يا حبيب الملايين

احنا الملايين .. احنا الملايين

وزرعت الارض الخضرا .. افكار و مبادئ حره

خليتنا عيشنا ف بكرا

نورنا ع الدنيا بحالها

احنا الملايين .. احنا الملايين

و بقينا رجالها و ابطالها

احنا الملايين .. احنا الملايين

نورنا ع الدنيا بحالها

احنا الملايين .. احنا الملايين

و بقينا رجالها و ابطالها

احنا الملايين .. احنا الملايين

ماشيين ف طريقك مش ناسيين .. يا جمال

يا حبيب الملايين

يا جمال يا حبيب الملايين .. يا جمال

يا حبيب الملايين

ماشيين فى طريقك مش ناسيين .. يا جمال

يا حبيب الملايين

للنور طالعين .. للخير رايحين

وياك يا حبيب الملايين

احنا الملايين .. احنا الملايين

شوف كمان 
 ليستة اغانى عبد الحليم حافظ

اغانى باللغه المصريه
اغانى عبد الحليم حافظ